b'\n_START_ARTICLE_\nBj\xc3\xb8rn-Endre Andersen\n_START_SECTION_\nBiografi\n_START_PARAGRAPH_\nAndersen var sersjant i Forsvaret og instrukt\xc3\xb8r i h\xc3\xa5ndv\xc3\xa5pen, og utdannet seg s\xc3\xa5 ved IT-akademiet i Bergen etter \xc3\xa5rtusenskiftet. S\xc3\xa5 begynte han i 2001 \xc3\xa5 knytte kontakter i det internasjonale pornomilj\xc3\xb8et. Han har deltatt p\xc3\xa5 flere store konferanser, blant annet i Las Vegas og Mexico. Identiteten til mannen bak Nakenprat har v\xc3\xa6rt en av den nordiske pornobransjens best bevarte hemmeligheter, men den ble avsl\xc3\xb8rt i Verdens Gang 15. august 2008. Det har ogs\xc3\xa5 kommet fram i media at Andersen har hatt et samarbeid med politiet og Kripos i sammenheng med \xc3\xa5 skaffe informasjon om brukere som har lastet opp ulovlig innhold p\xc3\xa5 nettstedet Nakenprat. Han har ogs\xc3\xa5 fjernet bilder i samarbeid med norsk skuespillerforbund. I 2008 flyttet han ut store deler av sin virksomhet til utlandet.'